Teks: Doel baru masup SMA. Enih ari petame belajar setelah seminggu kemaren penuh ame MOS ato pekenalan sekolaan ame abang-mpok OSIS kolanye. Sala atu mate pelajarannye ari enih agame. Jadi, Doel ame temen-temen kelasnye dipisah bedasarkan agamenye. Nyang bikin kaget, pas ade temennye Doel nyang milih buat kagak masup kelas mane-mane dan diem-diem ke UKS. Temen-temen kelasnye juge pade kaget, sih. Cuman, kagak ade nyang nahan ato pemasalahin. Baru pade nanye-nanye pas mate pelajaran agamenye kelar. Mereka nanye ke temen lanangnye enih, kenape kagak masup mane-mane? Terus, dijawab ame die, "Soalnye aye Ateis." Walah, atu kelas langsung pade nimbrung dengerin die. Kalo menurut pengakuan enih anak, die ngerase kalo kagak bise pecaya ame keadaan Tuhan ato dewa dari agame manapun. Walopun di KK-nye tetep ketulis agame nyang dianut ame keluargenye, cuman die kagak bise ngakuin ntu agame gegara die kagak pecaye kalo Tuhan ntu ade. Doel di situh cuman mangut-mangut aje, sih. Di pikirannye, lumayan nambah insight baru.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi